[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii

Plx.257/2014                                                                        Bucureşti 28.05.2014       
                                                                                                4c-3/172/2014
BIROUL PERMANENT

AL

CAMEREI DEPUTAŢILOR



În conformitate prevederile art.97 alin. (3) din Regulamentul Camerei Deputaţilor, republicat, cu modificările şi completările ulterioare, vă înaintăm, alăturat, Raportul asupra propunerii legislative privind exploatarea resurselor naturale cu conţinuturi de metale preţioase ale României, transmisă cu adresa nr. Pl.x 257 din 5 mai 2014 şi înregistrată cu nr. 4c-3/172  din 06 mai 2014.

Prin obiectul de reglementare şi conţinutul său, propunerea legislativă face parte din categoria legilor ordinare.

PREŞEDINTE,

Iulian Iancu

RAPORT  
asupra propunerii legislative privind exploatarea resurselor naturale cu conţinuturi de metale preţioase ale României
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru dezbatere in fond cu propunerea legislativă privind exploatarea resurselor naturale cu conţinuturi de metale preţioase ale României, transmisă cu adresa 
nr. Pl.x 257 din 5 mai 2014 şi înregistrată cu nr. 4c-3/172  din 06 mai 2014.
Senatul în calitate de primă cameră sesizată a respins această propunere legislativă în şedinţa din 28 aprilie 2014.
Propunerea legislativă are ca obiect de reglementare exploatarea resurselor naturale cu conţinuturi de metale preţioase, respectiv a zăcămintelor minerale cu conţinuturi de metale preţioase. Prin această iniţiativă se preconizează ca aliajul de aur, argint şi alte metale rare, rezultat în urma procesării resurselor naturale cu conţinuturi de metale preţioase de pe teritoriul României, să fie prelucrat la Regia Autonomă “Monetăria Statului “, iar Banca Naţională a României să aibă drept de preemţiune la cumpărarea tuturor lingourilor de metale preţioase produse pe teritoriul României.
Consiliul Legislativ a avizat negativ  propunerea legislativă, cu unele considerente, aviz transmis cu adresa nr. 19 din 08.01.2014.
Avizul negativ este justificat prin faptul ca în anii 2012 şi 2013 au mai fost două propuneri legislative identice care au fost respinse definitiv de Camera Deputaţilor la data de 16.04.2013 şi respectiv de către Senat la data de 09.12.2013.

De asemenea, în opinia Consiliului Legislativ propunerea legislativă nu întruneşte caracteristicile unui act normativ, în elaborarea sa nefiind respectate normele de tehnică legislativă prevăzute de Legea nr. 24/2000, republicată, cu modificările şi completările ulterioare.

Nu în ultimul rând, iniţiativa legislativă nu este corelată cu regimul metalelor preţioase în România, astfel cum acesta este reglementat prin OUG nr. 190/2000 privind regimul metalelor preţioase şi pietrelor preţioase în România, republicată, cu modificările şi completările ulterioare, existând riscul apariţiei unor paralelisme în reglementare.

Potrivit prevederilor art.61 din Regulamentul Camerei Deputaţilor, republicat,  cu modificările şi completările ulterioare, Comisia pentru industrii şi servicii a dezbătut proiectul de lege menţionat mai sus în şedinţa din data de  27.05.2014.        
La lucrările comisiei au fost prezenţi 23 de deputaţi din totalul de 24 de deputaţi membri ai comisiei.
           Faţă de cele de mai sus şi în urma dezbaterilor, membrii comisiei au hotărât cu unanimitate de voturi, să supună plenului Camerei Deputaţilor, Raportul de respingere asupra Propunerii legislative privind exploatarea resurselor naturale cu conţinuturi de metale preţioase ale României.
Prin obiectul de reglementare şi conţinutul său, proiectul de lege face parte din categoria legilor ordinare.

Potrivit prevederilor art. 75 alin. (1)  din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Camera decizională.

                  PREŞEDINTE,                                              SECRETAR,
                  Iulian Iancu                                                     Sorin Teju
        Consilier parlamentar,

         
Viorica Petraşcu

